钦定古今图书集成/明伦汇编/氏族典/第504卷 > 《唐书》 > 《宰相世系表》
## 钦定古今图书集成/明伦汇编/氏族典/第504卷 > 《唐书》 > 《宰相世系表》

祝氏出自姬姓。周武王克商，封黄帝之后于祝，后为
齐所并，其封域至齐之间，祝阿、祝丘是也。后汉有司
徒恬，孙羲，生广，广为始平太守，子孙留家焉。生魏太
中大夫仍，仍生谌，晋骠骑府司马。谌生偃，散骑常侍，
以平关中兵寇，封始平县伯。生瑜，瑜生熙，熙生宝，三
世袭封。二子：老、归。老后魏辅国将军、中外都督。二子：
猷、俟。

祝氏宰相一人钦明